МОТИВИ КЪМ НАСТОЯЩИЯ ПРОЕКТ:

1. Причини, които налагат приемането:

 Определяне на минимални изисквания за създаване, управление и осъществяване контрол на общинските предприятия; Синхронизиране на общинските разпоредби с новото законодателство в областта на създаването и управлението на общински предприятия; Повишаването на контрола и правомощията на кмета на общината и упълномощените от него лица в процеса на създаването, дейността и управлението на общинските предприятия.

1. Цели, които се поставят:

Целите, които се поставят: с приемането на Наредбата за създаване, управление и контрол върху дейността на общинските предприятия са свързани със създаване на подходящи, нормативно регламентирани правила за общинските предприятия, които са предпоставка за повишение на общинските приходи, по-ефективно управление на собствеността, повишаване качеството и разширяване на общинските услуги. Осъществяване на реален граждански контрол върху стопанисването на общинското имущество предоставено на общинските преприятия. Отстраняване на предпоставките за корупционни практики. Повишаване отговорността на ръководните органи на общинските преприятия за стопанските им резултати и публичното им поведение. Подобряване на ефективността от контролната дейност от страна на кмета и Общински съвет.

 3. Финансови и други средства, необходими за прилагането на новата уредба:

 Няма необходимост от финансови и други средства за прилагането на новата уредба.

1. Очаквани резултати от прилагането, включително финансовите, ако има такива:

 В условията на финансова и икономическа криза е необходимо Община Карлово да предприеме мерки за намаляване на разходите и повишаване на приходите в общинския бюджет. Синхронизиране дейността на общинските преприятия с нуждите и потребностите на жителите на Община Каварна Създаването на общински предприятия, предоставя възможност за постигане на по-добра оперативност, ефективност, икономичност в работата и печеливша стопанска дейност.

 5. Анализ за съответствие с правото на Европейския съюз:

 При изготвянето на настоящата наредба не се установи тя да противоречи на правото на Европейския съюз. Съответствието на предлагания подзаконов нормативен акт с правото на Европейския съюз е обусловено от синхронизирането на действащото българско законодателство с обективната рамка на правото на Европейския съюз, относимо към регулирането на конкретния вид обществени отношения. Доколкото настоящият проект има за предмет приемане на нормативен акт, който подлежи на издаване на основание чл. 21, ал. 2 от ЗМСМА от Общински съвет – Карлово като орган на местно самоуправление, то той е съобразен с разпоредбите на „Европейската харта за местното самоуправление”.

 Съдържанието в Наредбата не противоречи на норми от по-висока степен на европейското законодателство.

 Във връзка с чл. 26, ал. 2 и ал. 3 от Закона за нормативните актове и задължението за провеждане на обществени консултации и за публикуване на Проекта за приемане на нормативен акт с цел информиране на населението и прозрачност в действията на институциите в 30-дневен срок от публикуване на настоящото на интернет страницата на общината и/или общинския съвет, се приемат предложения и становища относно така изготвения проект за приемане на Наредба за създаване, управление и контрол върху дейността на общинските предприятия.